Document ID: 32006D0593

KOMISJONI OTSUS,
4. august 2006,
millega määratakse liikmesriikide kaupa kindlaks piirkondliku konkurentsivõime ja tööhõive eesmärgi jaoks ette nähtud kulukohustuste assigneeringute soovituslik jaotus ajavahemikuks 2007-2013
(teatavaks tehtud numbri K(2006) 3472 all)
(2006/593/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 11. juuli 2006. aasta määrust (EÜ) nr 1083/2006, millega nähakse ette üldsätted Euroopa Regionaalarengu Fondi, Euroopa Sotsiaalfondi ja Ühtekuuluvusfondi kohta ning tunnistatakse kehtetuks määrus (EÜ) nr 1260/1999, (1) eelkõige selle artikli 18 lõiget 2,
ning arvestades järgmist:
(1)
Määruse (EÜ) nr 1083/2006 artikli 3 lõike 2 punkti b kohaselt on piirkondliku konkurentsivõime ja tööhõive eesmärk suunatud piirkondade konkurentsivõime ja atraktiivsuse suurendamisele.
(2)
Määruse (EÜ) nr 1083/2006 artikli 4 lõike 1 punkti b kohaselt aitavad Euroopa Regionaalarengu Fond ja Euroopa Sotsiaalfond kaasa kõnealuse määruse artikli 3 lõike 2 punktis b nimetatud eesmärgi saavutamisele. Vastavalt artikli 4 lõikele 2 annab ühtekuuluvusfond abi piirkondadele, mis ei ole lähenemiseesmärgi raames abikõlblikud, kuid mis asuvad ühtekuuluvusfondi jaoks abikõlblikes liikmesriikides.
(3)
Määruse (EÜ) nr 1083/2006 artikli 20 kohaselt tuleb ajavahemikul 2007-2013 Euroopa Regionaalarengu Fondi, Euroopa Sotsiaalfondi ja Ühtekuuluvusfondi (edaspidi “fondid”) kasutada olevatest kulukohustuste vahenditest eraldada 15,95 % piirkondliku konkurentsivõime ja tööhõive eesmärgi jaoks, millest 21,14 % on kõnealuse määruse artikli 8 lõikes 2 osutatud üleminekuperioodi eritoetuste jaoks.
(4)
On vaja teha liikmesriikide kaupa piirkondliku konkurentsivõime ja tööhõive eesmärgi vahendite soovituslikud jaotused. Määruse (EÜ) nr 1083/2006 artikli 18 lõike 2 kohaselt tuleb seda teha kooskõlas määruse (EÜ) nr 1083/2006 II lisas sätestatud kriteeriumide ja metoodikaga.
(5)
Määruse (EÜ) nr 1083/2006 II lisa punktis 4 on kehtestatud saadaolevate vahendite jaotamise meetod kõnealuse määruse artikli 6 kohastele abikõlblikele liikmesriikidele ja piirkondadele.
(6)
Määruse (EÜ) nr 1083/2006 II lisa punkti 6 alapunktis b on kehtestatud assigneeringute kindlaksmääramise meetodid kõnealuse määruse artikli 8 lõikes 2 osutatud üleminekutoetuste jaoks.
(7)
Määruse (EÜ) nr 1083/2006 II lisa punktis 7 määratakse kindlaks maksimaalne toetuseraldis fondidest iga liikmesriigi kohta.
(8)
Määruse (EÜ) nr 1083/2006 II lisa punktides 12-31 määratakse kindlaks summad teatavate erijuhtumite jaoks ajavahemikuks 2007-2013.
(9)
Määruse (EÜ) nr 1083/2006 artikli 24 kohaselt tuleb ajavahemikul 2007-2013 fondidest saada olevatest kulukohustuste vahenditest eraldada 0,25 % komisjoni algatatud tehnilise abi rahastamiseks; liikmesriikide kaupa kindlaksmääratud soovituslikud jaotused ei tohi seetõttu sisaldada tehnilise abi summasid,
ON VASTU VÕTNUD KÄESOLEVA OTSUSE:
Artikkel 1
Määruse (EÜ) nr 1083/2006 artikli 6 kohaselt liikmesriikide kaupa kindlaksmääratud kulukohustuste assigneeringute soovituslikud summad piirkondliku konkurentsivõime ja tööhõive eesmärgi raames struktuurifondidest abi saavate abikõlblike piirkondade jaoks, kaasa arvatud kõnealuse määruse II lisas kindlaksmääratud täiendavad summad sätestatakse I lisa tabelis 1.
Eelmises lõigus nimetatud kulukohustuste assigneeringute aastane jaotus liikmesriikide kaupa sätestatakse I lisa tabelis 2.
Artikkel 2
Määruse (EÜ) nr 1083/2006 artikli 8 lõike 2 kohaselt liikmesriikide kaupa kindlaksmääratud kulukohustuste assigneeringute soovituslikud summad piirkondliku konkurentsivõime ja tööhõive eesmärgi raames struktuurifondidest üleminekuperioodi eritoetuste jaoks, kaasa arvatud kõnealuse määruse II lisas kindlaksmääratud täiendavad summad sätestatakse II lisa tabelis 1.
Eelmises lõigus nimetatud kulukohustuste assigneeringute aastane jaotus liikmesriikide kaupa sätestatakse II lisa tabelis 2.
Artikkel 3
Käesolev otsus on adresseeritud liikmesriikidele.
Brüssel, 4. august 2006

Labels: 2
4
19
5
15